சருகல்ல இவனென்று சாற்று.  - வாழ்க்கை கவிதை

தேமாங்காய்'' ''பூமாங்காய்'' ஒரு மண்ணும் விளங்காமல் 
 தெம்மாங்காய் பாடுகிறேன் பாட்டு-ஆமையா! 
 நான்பாடும் பாட்டை நானறியேன் பெருங்கவியே 
 கூனுண்டோ ஆயந்துநீர் கூறும். 
 கிறுக்கும் கவியெல்லாம் கீழென்று வளர்கவியை 
 நறுக்கி பின்னவரே நாறுகின்றார்-திருக்கவியே 
 நொறுக்கி என்நெஞ்சில் நோக்காடு தந்தோர்முன் 
 சருகல்ல இவனென்று சாற்று. 
 அழகுத்தமிழ் கவியின் ஆற்றலினை உணராதோர்' 
 மிளகாய் போல்மரபை நினைக்கின்றார்'-விலகாமல் 
  பழகும் தமிழ்மொழியில் மரபுத்தாய் மாண்புகளை 
 உலகுக்கு சொல்வீர் உணர்ந்து. 
 நன்றி. 
 *பதிவுகள் 
 *காற்றுவெளி- செப்டம்பர் -2010 
 *சம்மாந்துறையில் நடைபெற்ற தென்கிழக்கு தமிழ்சங்கத்தின் 'அடையாளம்' கவிதை நூல் வெளியிட்டு விழாவில் பாடப்பட்டது.-2010.12.23